Joseph wera nuqqas ta' rispett lejn il-Laburisti ġenwini bil-ħatra ta' Lou Bondi! Min kien dak l-għaref li stenna l-mitt jum ta' ħidma ta' gvern Laburista biex joħroġ jgħid li Joseph Muscat għazel lil Lou Bondi jkun fuq il-Bord tal-Fundazzjoni tal-Festi Nazzjonali? Il-100 jum tal-ħidma tal-gvern kellha tkun okkazzjoni ta' ċelebrazzjoni ta' kemm il-Gvern ġdid Laburista diġa wettaq wegħdi u ħadem għall-gruppi minoritorji u oħrajn li għandhom jiġu protetti bħall-anzjani. Minflok spiċċa jum ir-rabbja kontra Lou Bondi u anke l-Prim Ministru talli għazel lilu minn tant nies oħra. L-għazla ta' Lou Bondi hija affront għal kull Laburist li tqagħla bix-xandir u l-programmi zbilancjali u mimlija antipatija lejn kull ħaġa Laburista. Jidher car li Bondi mercinarju bla principji għax anke l-intervista tiegħu ma' Joseph kienet waħda kalma u kontrollata. Ħeq, ma jridx idardar l-għajn li jixrob minnha! Imma tgħiduli, hu lanqas mhu se jitħallas għall-kariga li tah Joseph? Mhux il-punt, Lou flimkien mal- Where's Everybody! kellhom kwazi monopolju fuq festi ta' certa mportanza. Kulħadd nesa kemm ħadmu biex tellgħu c-celebrazzjonijiet tal-pjazza l-ġdida li vara l-PN quddiem il-PN? Nsew il-Laburisti meta Where's Everybody! keccew lil kulħadd qabel l-elezzjoni bħallikieku biex jibgħatu messaġġ li t0rt tal-Labour għax la jitla' ma jgħaddilhomx xogħol aktar? Insew kemm ġera ma' DCG Lou u qabez għaliha kontra l-pulizija qabel l-elezzjoni biex jipprova joħloq incident politiku? Lou Bondi malajr jista' jirrezenja mill- Where's Everybody biex dawn xorta jieħdu x-xogħol mingħand il-gvern. Dan bniedem jasal għal kollox u mhux għall-politika, izda għall-avvanz personali tiegħu. L-agħar tip ta' krejatura, bla principji u lesta li tgħaffeġ fuq kulħadd imbasta tgawdi hi, u Joseph Muscat għamel zball kbir u ħadha miegħu. Minkejja li kellu tiegħu wkoll, Joe Grima spjega għalfejn kulħadd irrabbjat għal Bondi fl-ittra li bagħat lil Franco Debono li qed nuru hawn: Għażiż Franco, Il-laburisti huma rrabjati. Forsi mingħajr ma jafu preċiz għaliex. Irrabjati ghax jaraw f'Lou Bondi dak kollu li għalihom ifisser sfida f'wiċċhom lejn dak kollu li għalihom u għall-familji u l-qraba tagħhom huwa għażiż u prezzjuż. Dan kollu wieħed jista' jifhmu imma min jaf il-poltika kif taħdem jaf ukoll kemm din il mossa kienet diviżiva fl-applikazzjoni tagħha meta setgħet kienet mod ieħor. Int ma tista' qatt tpoġġi ljun irrabjat ma nagħġa fl-istess gaġġa u għax tafhom lit-tnejn u għax jirrispettawk it-tnejn tgħidilhom: "Issa oqogħdu bil-għaqal għax hawn jien." Lanqas se tikkalma l-iljun billi tgħidlu li int temmen li għandu jħobb lin-nagħġa għax dik ħlejqa ta' Alla. Ir-riżultat ikun, bla dubju, li l-iljun jiġi jaqa' u jqum minnek u jibla' lin-nagħġa f'sekonda. Fil-proċess tal-ħatra ta' Lou Bondi kien hemm element essenzjali nieqes. Bondi, karattru mistmerr mil-Laburisti, intefa' f'wiċċhom mingħajr lanqas "skużi" minn Bondi jew minn xi ħadd ieħor f'ismu. Il-Laburisti ħassewhom stmati ta' second class citizens kif kien jistmagħhom Gonzi, bid-differenza li issa dan kien il Prim Ministru li ħabbew u li ħadmu għalih b'qalbhom kollha. Ta' Bondi f'wiċċhom kienet "Take it or Leave it". Il-Maltin illum razza ta' nies indipendenti kif urew is 36,000. Dawk mhumiex laburisti biss. Dawk huma Nazzjonalisti, Laburisti li vvutaw Labour għall-ewwel darba wara min jaf kemm il-sena u floaters. Lit-tnejn tal-aħħar jiena nafhom sew għax ilhom isegwu l-programmi tiegħi minn mindu kont in-Net. Dawk iddeċidew favur Joseph u dak li kien qed jgħid. Dawk jiddeċiedu minn elezzjoni għall-oħra u l-konsegwenzi huma ovvji. Jekk hemm wiehed li jifhem lil Jospeh huwa jien għax nafu mill-qrib. Li qed jagħmel għar-rikonċiljazzjoni huwa ammirevoli u ta min japoġġjah bis- sħiħ. Imma min kien responsabbli għall-ħruxijiet kontra l-Laburisti mhux se jaċċettawh jekk qabel ma jitlobx skuża lill Laburisti u ma jagħtix l-assigurazzjoni li se jaħdem b'onesta favur il Maltin u l-Għawdxin kollha. Is-South Africa kien pajjiż li rnexxielu joħloq forma ta' rikonċiljazzjoni wara l'aparthied. Imma qabel nħolqot it-Truth and Reconciliation Commission ta' Desmond Tutu li fiha, min wettaq il-ħażen, talab maħfra lill-vittmi tiegħu u wara t-tnejn bkew flimkien. Jekk Bondi jibqa' f'wċċ il-Laburisti with impunity, fl-aħħar, ma jkunx hu li jħallas il-prezz.
Ittra ta' Joe Grima li fiha ħafna x'tixtarr!